|  |
| --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” |
| ФАКУЛТЕТ ПО НАУКИ ЗА ОБРАЗОВАНИЕТО И ИЗКУСТВАТА |
| У Ч Е Б Е Н П Л А Н |
| Утвърждавам: .................................. | Утвърден от Академичен съвет с протокол№ ............. / ............... |
|  |
| Професионално направление: **1.2** **Педагогика** **ОКС „Магистър”** |
|  |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Н | П | С | 9 | 5 | 2 | 1 | 2 | 2 |

Магистърска програма: Приобщаващо образование |
|  |
| Форма на обучение: **редовна** Продължителност на обучението (брой семестри): **2 семестъра** |
|  |
| * Професионална квалификация: Специалист по образователни методи в приобщаващото образование
 |

**Квалификационна характеристика**

***Специалност: Специална педагогика***

1. **Насоченост, образователни цели**

Магистърската програма по Приобщаващо образование е предназначена за педагогически специалисти, които работят в образователни и социални институции, и/или са с придобита педагогическа правоспособност и/или квалификация учител**.** В обучението могат да се включат изавършили ОКС „Бакалавър“ от направления Педагогически науки, Хуманитарни науки, Социални, Стопански и Правни науки, Природни науки, Математика и информатика, Здравеопазване и спорт, Изкуства и имат придобита квалификация учител. Включените в учебния план учебни дисциплини са съобразени с изискванията за личностно ориентиран образователен процес, който е насочен към способностите и индивидуалните учебно-познавателни потребности на децата и учениците. Образователната цел е насочена към формиране у магистрите на разбиране, умения и компетентности за изграждане и развиване на философията на приобщаване в системите на образование и на други дейности за деца и ученици.

1. **Обучение (знания и умения, необходими за успешна професионална дейност; общо теоретична и специална подготовка и др.)**

Формирането на педагогическа, специално-педагогическа и социална компетентност е подчинено на компетентностния подход. Включените учебни дисциплини следват логиката и философията на приобщаване и изграждане на умения за учене през целия живот. Учебните дисциплини са с теоретико-приложен характер в областите на педагогиката, психологията, методиката на обучение и др. Специално внимание се отделя на координирането, организирането и реализирането на процеса на приобщаване. Разглеждат се специфичните методи за работа с различни групи деца и ученици, които имат различен учебно-познавателен потенциал и/или условия за учене. За успешната професионална квалификация на педагогическите специалисти основно значение има знанието и умението им да изграждат приемаща среда на децата и учениците, да диференцират техните способности, спрямо което да планират, организират и реализират отговарящ на съвременните изисквания образователен процес. С оглед изпълнение на изискванията на наредбата за приобщаващо образование специалистите имат задачата да организират и координират процеса на приобщаване, както и да взаимодействат с родители, други педагогически специалисти, представители на обществени организации, предоставящи неформално образование и други, в съответствие на потребностите и подкрепата на личностното развитие на децата и учениците.

1. **Професионални компетенции**

Специалистите усвояват умения за:

* планиране и организиране на приемаща среда в образователни и други институции за деца и ученици;
* разработване и изпълнение на планове и програми за личностно ориентирана работа с децата и учениците;
* разработване и изпълнение на програми за извънкласни и допълнителни дейности по интереси;
* ранно оценяване на риска от възникване на проблеми в развитието и обучението и идентифициране на потребностите от подкрепа за личностно развитие;
* идентифициране и работа с деца и ученици със специални образователни потребности, с надарени деца и ученици, с деца и ученици в риск и с деца и ученици с хронични заболявания;
* координиране и управление на екипите от педагогически специалисти за подкрепа на личностно развитие;
* консултиране, организиране и координиране дейностите за работа с деца и ученици със специални образователни потребности, с надарени деца и ученици, с деца и ученици в риск и с деца и ученици с хронични заболявания;
* организиране и координиране на дейности по насочване на дете/ученик към допълнителна подкрепа;
* консултиране, организиране и координиране на заниманията по интереси в тематичните направления;
* организиране и координиране на дейностите по превенция на насилието и преодоляване на проблемното поведение;
* консултиране, организиране и координиране на здравословните условия за учене и начин на живот;
* консултиране, организиране и координиране на ранно професионалното ориентиране на учениците;
* планиране и взаимодействие с институции, родители и обществени организации и др.

1. **Професионална реализация:**

Специализираната и практико-приложната подготовка дават възможност на студентите, завършили магистърската програма, да извършват експертни и координиращи дейности в приобщаващото образование:

* Провеждане на проучвания, разработване и консултиране относно методите и други образователни практики на приобщаващо образование.
* Координиране на екип за подкрепа на личностно развитие на деца и ученици.
* Осъществяване и координиране на дейностите по ранно професионалното ориентиране на учениците.
* Осъществяване и координиране на дейностите по интереси и участието в национални и международни състезания.
* Осъществяване и координиране на дейностите по общата и допълнителна подкрепа за личностното развитие на децата и учениците.
* Осъществяване и координиране на дейностите по ранното оценяване на риска от възникване на трудности в развитието и обучението.
* Експертна работа в педагогически институции, НПО и др.

Студентите, завършили магистърската програма, могат да работят в:

* училища и детски градини като специалисти и координатори на приобщаващо образование в образователните институции;
* центрове за подкрепа на личностното развитие;
* регионални центрове за подкрепа на процеса на приобщаващото образование;
* неправителствените организации в сферата на образованието и други дейности за деца и ученици.